****

 **ΓΕΝΙΚΟ ΠΡΟΞΕΝΕΙΟ ΤΗΣ ΕΛΛΑΔΟΣ ΣΤΗ ΚΩΝΣΤΑΝΤΙΝΟΥΠΟΛΗ**

 ΓΡΑΦΕΙΟ ΟΙΚΟΝΟΜΙΚΩΝ & ΕΜΠΟΡΙΚΩΝ ΥΠΟΘΕΣΕΩΝ

 ***ΑΔΙΑΒΑΘΜΗΤΟ – ΚΑΝΟΝΙΚΟ***

Κωνσταντινούπολη, 05/5/2020

Αρ. Πρωτ. : Φ. 2510/43/613

**ΠΡΟΣ :** ΚΕΕΕ, Άπαντα Εμπορικά Επιμελητήρια (Μ.Υ)

**ΚΟΙΝ. :** Δ.Γ. κ. Πρωθυπουργού

Δ.Γ. κ. ΥΠΕΞ

Δ.Γ. κ. ΑΝΥΠΕΞ

Γραφείο κ. Γεν. Γραμματέα

Γραφείο κ. ΓΓ ΔΟΣ & ΑΣ

 Α’ κ. Β΄ Γεν. Δ/νσεις

 Α4, B2 και Β8 Δ/νσεις

 Πρεσβεία Αγκύρας & Γραφείο ΟΕΥ αυτής

 Γεν. Προξενείο Σμύρνης και Προξενείο Αδριανούπολης

**Ε.Δ.** : Γραφείο κ. Γεν. Προξένου

 **ΘΕΜΑ : Μερική άρση περιορισμού** **εξαγωγών υγειονομικού υλικού από την Τουρκία**

 **ΣΧΕΤ.:** Έγγραφό μας με ΑΠΦ 2510/30/438 από 6.3.20

 Με την απόφαση 31115 του Υπουργείου Εμπορίου της Τουρκικής Δημοκρατίας που δημοσιεύθηκε στην Εφημερίδα της Κυβέρνησης στις 02.05.2020, καταργούνται οι σειρές 33 και 40του Νόμου 96/31 «Περιορισμοί Εξαγωγών-Προϊόντα με απαγόρευση εξαγωγής».

Συμπεριλαμβάνονται προϊόντα υγειονομικού ενδιαφέροντος όπως τα πάσης φύσεως απολυμαντικά, η αιθυλική αλκοόλη, κολόνιες, αναπνευστήρες, σωλήνες διασωλήνωσης, αισθητήρες οξυγόνου και άλλα αναλώσιμα ιατρικά υλικά που πλέον απαλλάσσονται από την απαγόρευση εξαγωγής τους όπως είχε δημοσιευτεί στην Εφημερίδα της Κυβέρνησης στις 4 Μαρτίου 2020 (ν. 31058, ως άνω σχετ.) στο πλαίσιο των μέτρων καταπολέμησης του κορονοιού.

Ιατρικά είδη που μπορούν να εξαχθούν:

*Medical devices, (Ventilator, Ecmo, Oxygen Concentrator, Flow sensor, Expiratory valve, Oxygen sensor, Ventilator circuits, Patient circuits (Anstez / Ventilator circuit), IV Cannula, Intubation Tube and Intensive Care Monitor.*

Ωστόσο, δεν ισχύει το ίδιο για τις προστατευτικές και χειρουργικές μάσκες, φόρμες και στολές προστατευτικού εξοπλισμού, προστατευτικά γυαλιά και χειρουργικά γάντια (Personal Protective Equipment-PPE), η εξαγωγή των οποίων εξακολουθεί να απαιτεί ειδική άδεια, μερίμνη της τουρκικής εξαγωγικής επιχείρησης. Οι εν λόγω άδειες δύναται να εκδοθούν από το Τουρκικό Υπουργείο Υγείας έπειτα από ιδιαιτέρως μακρά και εν πολλοίς αμφιλεγόμενη διαδικασία και προσφάτως μόνον κατόπιν δωρεάς στο Κρατικό Γραφείο Εφοδιασμού (DMO). Ειδικότερα, οι ιδιωτικές τουρκικές εταιρείες που θέλουν να εξάγουν ιατρικά προϊόντα ΡΡΕ για τα οποία απαιτείται ειδική άδεια εξαγωγής θα πρέπει να κάνουν αντίστοιχες δωρεές των προϊόντων αυτών στο DMO σύμφωνα με τον παρακάτω πίνακα και ο οποίος μπορεί να εντοπιστεί στον εξής σύνδεσμο:<https://www.ihkib.org.tr/fp-icerik/ia/d/2020/04/28/maske-ve-medikal-giysi-izni-ve-ihracat-proseduru-202004281201070557-A4DA8.pdf>

|  |  |
| --- | --- |
| **Αριθμός δωρεάς προϊόντων στο DMO** | **Aριθμός προϊόντων που θα επιτραπεί η εξαγωγή τους** |
| 1 Χειρουργική Μάσκα | 1 Χειρουργική Μάσκα |
| 1 Μάσκα FFP3 / FFP2 / N95  | 1 Μάσκα FFP3 / FFP2 / N95  |
| 1 Προστατευτική Φόρμα | 3 Προστατευτικές Φόρμες |
| 2 Μάσκες FFP3 / FFP2 / N95  | 1 Προστατευτική Φόρμα |
| 20 Χειρουργικές μάσκες | 1 Προστατευτική Φόρμα |
| 10 Χειρουργικές μάσκες | 1 Μάσκα FFP3 / FFP2 / N95  |

Παράλληλα, σας ενημερώνουμε πως το τελευταίο διάστημα έχουν σημειωθεί πολλές περιπτώσεις προβληματικών συναλλαγών ή και απάτης σε προμήθειες ιατρικού υλικού (ΡΡΕ) από τουρκικές επιχειρήσεις που είτε είναι ανύπαρκτες ή υψηλού ρίσκου είτε ενημερώνουν τις ελληνικές επιχειρήσεις περί «αδυναμίας εξαγωγής των παραγγελιών τους χωρίς ειδική άδεια», εκ των υστέρων όμως και αφού έχουν πραγματοποιηθεί τα σχετικά εμβάσματα (προκαταβολές ή και πλήρη πληρωμή) τα οποία είναι αμφίβολο εάν και πότε θα επιστραφούν στους έλληνες επιχειρηματίες. Υπήρξαν όμως και εξαιρέσεις τουρκικών εξαγωγικών επιχειρήσεων οι οποίες επέστρεψαν τα εμβάσματα που είχαν λάβει από ελληνικές επιχειρήσεις. Επί των ανωτέρω συνίσταται όπως τα μέλη σας δίδουν ιδιαίτερη προσοχή στις συναλλαγές τους με τουρκικές επιχειρήσεις για προμήθεια ιατρικών προστατευτικών προϊόντων (ΡΡΕ).

 Ο Προϊστάμενος



Απόστολος Ντιγκμπασάνης

Σύμβουλος ΟΕΥ Α΄